10. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 92 της 20 Ιαν./1 Φεβρ. 1956 Περί επιβαρύνσεως δια προσθέτου τέλους εισφορών προς το Ι.Κ.Α. και λοιπούς Οργανισμούς Κοιν. Ασφαλίσεως, μη καταβαλλομένων εντός νομίμων προθεσμιών. Άρθρ.1.-Από 1ης Ιαν. 1956 εισφοραί προς το Ίδρυμα Κοινωνικών Ασφαλίσεων και άπαντας τους Οργανισμούς Κοινωνικής Ασφαλίσεως αρμοδιότητος του Υπουργείου Εργασίας μη καταβαλλόμεναι εντός της υπό των κειμένων διατάξεων οριζομένης προθεσμίας επιβαρύνονται δια προσθέτου τέλους ίσου προς 1% ανά τριήμερον δια τους πρώτους δύο μήνας καθυστερήσεως και προς 3% κατά μήνα δια τους επομένους μήνας, του προσθέτου τέλους μη δυναμένου εν ουδεμιά περιπτώσει να υπερβή εν συνόλω τα 50% των καθυστερουμένων εισφορών. Άρθρ.2.-1.Αι καθυστερούμεναι προς τους αυτούς ως άνω οργανισμούς μέχρι 31 Δεκ. 1955 εισφοραί απαλλασσόμεναι της αναπροσαρμογής του άρθρ. 4 του Α.Ν. 1022/1946, των υπό της κειμένης νομοθεσίας προβλεπομένων προσθέτων τελών και τόκων υπερημερίας προσαυξάνονται δι' εφ' άπαξ προσθέτου τέλους ως κατωτέρω α)50% προκειμένου περί καθυστερουμένων εισφορών αναγομένων εις μισθολογικάς περιόδους των ετών 1952 και προηγουμένων, β)40% προκειμένου περί καθυστερουμένων εισφορών αναγομένων εις μισθολογικάς περιόδους του έτους 1953, γ)30% προκειμένου περί καθυστερουμένων εισφορών αναγομένων εις μισθολογικάς περιόδους του έτους 1954, δ)20% προκειμένου περί καθυστερουμένων εισφορών αναγομένων εις μισθολογικάς περιόδους του έτους 1955. 2.Αι ως άνω οφειλαί, δύνανται, κεφαλαιοποιούμενοι να εξοφλώνται, αιτήσει του ενδιαφερομένου, εις μηνιαίας δόσεις μέχρι 18 της πρώτης καταβλητέας εντός του Απριλίου 1956. 3.Ως αρμόδια όργανα δια τον καθορισμόν του αριθμού των δόσεων και του ποσού τούτων ως και την επίλυσιν των τυχόν αναφυομένων αμφισβητήσεων ως προς το κεφαλαιοποιούμενον ποσόν και το εφ' άπαξ πρόσθετον τέλος ορίζονται δια μεν το ΙΚΑ τα κατά την παρ. 3 του άρθρ. 27 του Α.Ν. 1846/1951 αρμόδια δια την παροχήν αναστολής καταβολής εισφορών όργανα αυτού, δια δε τους λοιπούς οργανισμούς επιτροπή διοριζομένη υπό του Υπουργού Εργασίας και αποτελουμένη εξ ενός ανωτέρου υπαλλήλου του Υπουργείου Εργασίας, ως προέδρου αυτής, ενός αντιπροσώπου των ησφαλισμένων υποδεικνυομένου μετά του αναπληρωτού του υπό της ΓΣΕΕ και ενός αντιπροσώπου των εργοδοτών υποδεικνυομένου μετά του αναπληρωτού του υπό του Εμπορικού και Βιομηχανικού Επιμελητηρίου Αθηνών, ως μελών αυτής. Χρέη γραμματέως της επιτροπής εκτελεί είς των υπαλλήλων του Υπουργείου Εργασίας. 4.Επί περιπτώσεων μη εμπροσθέτου καταβολής των δόσεων της παρ. 2 αύται προσαυξάνονται κατά τα πρόσθετα τέλη του άρθρ. 1 της παρούσης. Άρθρ.3.-Καθυστερούμεναι εισφοραί περί του τρόπου εξοφλήσεως των οποίων προβλέπει το άρθρ. 9 του Νόμ. 3213/1955 δύνανται, τη αιτήσει των ενδιαφερομένων, να υπαχθώσιν εις τας διατάξεις της παρούσης. Άρθρ.4.-1.Εις πάσαν περίπτωσιν καταβληθέντα πρόσθετα τέλη ούτε επιστρέφονται ούτε συμψηφίζονται. 2.Αι διατάξεις της παρ. 5 του άρθρ. 4 του Α.Ν. 1022/1946 καταργούνται. 